Sisällys
Hakemisto 🔎︎

# Perusasiakirjat ja osa-asiakirjat

Perusasiakirjoilla voidaan hallita laajoja asiakirjoja, kuten monia lukuja sisältäviä kirjoja. Perusasiakirjaa voidaan pitää yksittäisten LibreOffice Writer-tiedostojen säilönä. Yksittäisiä tiedostoja nimitetään osa-asiakirjoiksi.

## Perusasiakirjojen ominaisuudet

- Kun perusasiakirja tulostetaan, tulostuu koko osa-asiakirjojen sisältö, hakemistot ja kaikki kirjoitettu teksti.

- Perusasiakirjaan voidaan luoda kaikki osa-asiakirjat kattavat sisällysluettelo ja hakemisto.

- Osa-asiakirjoissa käytetyt tyylit, kuten uudet kappaletyylit, tuodaan automaattisesti perusasiakirjaan.

- Tarkasteltaessa perusasiakirjaa sen varhemmat tyylit saavat etusijan osa-asiakirjoista tuotuihin samannimisiin tyyleihin nähden.

- Osa-asiakirjat eivät koskaan muutu perusasiakirjaan tehdyllä muutoksella.

Kun asiakirja lisätään perusasiakirjaan tai luodaan uusi osa-asiakirja, perusasiakirjaan luodaan linkki. Osa-asiakirjan sisältöä ei voi muokata suoraan perusasiakirjasta, vaan osa-asiakirjojen avaamiseen muokattavaksi käytetään rakenneselainta.

## Esimerkki tyylien käytöstä

Perusasiakirja master.odm koostuu tekstistä ja linkeistä osa-asiakirjoihin sub1.odt ja sub2.odt. Kummassakin osa-asiakirjassa on määritetty ja käytetty uutta, samannimistä kappaletyyliä Style1. Osa-asiakirjat on tallennettu.

Kun perusasiakirja tallennetaan, osa-asiakirjojen tyylit tuodaan perusasiakirjaan. Ensiksi tuodaan uusi tyyli Style1 tiedostosta sub1.odt. Seuraavaksi tuodaan uusia tyylejä sub2.odt:stä. Koska Style1 on jo läsnä perusasiakirjassa tätä tyyliä ei tuoda sub2.odt:sta.

Perusasiakirjassa on tässä vaiheessa nähtävissä ensimmäisen osa-asiakirjan uusi tyyli Style1. Kaikki Style1-kappaleet perusasiakirjassa esitetään käyttäen ensimmäisen osa-asiakirjan Style1-määreitä. Toinen osa-asiakirja itse ei kuitenkaan muutu. Toisen osa-asiakirjan Style1-kappaleet näkyvät eri määrein, riippuen siitä, avataanko sub2.odt -asiakirja itsenäisesti vai osana perusasiakirjaa.

Sekaantumisen välttämiseksi voidaan käyttää samaa asiakirjamallia perusasiakirjalle ja osa-asiakirjoille. Näin tapahtuukin, kun luodaan perusasiakirja ja sen osa-asiakirjat olemassa olevasta asiakirjasta otsikkoineen käyttäen komentoa Tiedosto - Lähetä - Luo perusasiakirja.

Aiheeseen liittyvää

Perusasiakirjojen ja osa-asiakirjojen käyttäminen

Useita asiakirjoja kattavat hakemistot

Rakenneselain perusasiakirjatilassa